**Xuan Sebastyan Veron** (*isp.* Juan Sebastián Verón ;9 mart 1975[…], La Plata) — argentinalı keçmiş futbolçu. Meydanda mövqeyi yarımmüdafiəçi olub. Argentina milli komandasında və bir sıra Avropa klublarında oynaması ilə tanınır. 2014–2020-ci illərdə "Estudiantes" klubunun prezidenti olub.

Bioqrafiya
----------

Xuan Sebastyan Veron karyerasının böyük hissəsini "Estudiantes"də keçirmiş məşhur futbolçu Xuan Ramon Veronun ailəsində anadan olub. Oğul atasının yolu ilə gedir və bu klubun uşaq futbol məktəbində futbolun sirrlərini yrənməyə başlayır. Maraqlıdır ki, onun atası klubun pərəstişkarları tərəfindən "Cadugər"(*isp.* La Bruja) və Xuan Sebastianın özü isə bənzətmə ilə "Balaca Cadügər" ləqəbini alır (*isp.* La Brujita).

1994-cü ildə 19 yaşlı Veron,"Estudiantes"in heyətində debüt edir və tez bir zamanda komandanın lideri olmağı bacarır.

1996-cı ildə Argentinanın ən güclü klublarından biri olan "Boka Xuniors" klubuna keçir və burda altı ay onun üçün oynadıqdan sonra Avropaya yollanır.

1996-cı ilin yayında Veron "Sampdoriya" klubuna keçir. O vaxt Genuya klubu A Seriyasında orta sırasında qərarlaşan klub idi, lakin dünyanın ən güclü liqasında oynamaq faktının özü yarımmüdafiəçinin gələcək karyerası üçün yaxşı tramplin rolunu oynayır.

İki il sonra o, tarixinin ən yaxşı dövrünü yaşayan "Parma" klubuna keçir. Bu klubdakı yeganə mövsümün yekunlarına görə, Veron İtaliya çempionatının ən yaxşı yarımmüdafiəçilərindən biri kimi özünü təsdiqləyir. Futbolçu həm də karyerasında ilk kubokları,UEFA Kuboku və İtaliya Kubokunu qazanır.

1999-cu ilin yayında Xuan Sebastyan, gəlişi ilə yarımmüdafiəçisi dünyanın ən yaxşılarından birinə çevrilən "Latsio" klubuna keçir (Roma klubunda Veronun meydanın mərkəzindəki tərəfdaşları Dieqo Simeone, Serxio Conceisau və Pavel Nedved idi). Veronun köməyi ilə "mavi-ağlar" klubun yüzilliyində "qızıl dubl" edərək, İtaliya çempionluğu və İtaliya kubokunu qazanır.

2001-ci ilin yayında argentinalı 30 milyon funt sterlinqə "Mançester Yunayted" klubuna transfer olunur. Bu transfer qiymətinə görə o zaman İngiltərədə transfer rekordu olur. "Qırmızı şeytanlar"la karyerasına çox uğurlu başlayır. Veron artıq ilk oyunda Rayan Giqqzə qol öturməsi verir və sonrakı altı oyunda dörd qol vurur. Bu nəticələrdən sonra 2001-ci ilin sentyabrında liqanın ən yaxşı oyunçusu seçilir. Ancaq tezliklə futbolçunun karyerasında tənəzzül başlayır. Futbolçu komandanın lideri ola bilmir və o, ən yaxşı oyununu yalnız arabir göstərir. Aleks Ferqusonun sonradan etiraf etdiyi kimi, o, sadəcə olaraq, argentinalı üçün meydançada uyğun yer tapa bilmədi.

2003-cü ildə "Çelsi"yə transfer olunur. Ancaq Veron London komandasında cəmi yeddi matç keçirdir və bundan sonra ciddi zədələnir. Aldığı zədəyə görə futbolu altı ayı buraxmaq məcburiyyətində qalır.

Xuan zədədən sağalıb qayıt qayıtdıqdan sonra İtaliyaya yollanır və icarə əsasında "İnter" klubunun oyunçusu olur. Burada Veron karyerasını bir qədər canlandırır, vaxtaşırı yenidən ən yüksək səviyyəli oyun nümayiş etdirməyə başlayır.

Bu müddət ərzində yarımmüdafiəçi kuboklar kolleksiyasına dörd yeni titul əlavə edir.

2006-cı ildə Veron doğma "Estudiantes" klubuna qayıdır. Burada ikinci futbol gəncliyini yaşayır və yenidən yüksək səviyyədə çıxış etməyə başlayır. Doğma komandasının oyun qurucusuna çevrilir və çoxsaylı məhsuldar ötürmələr edərək komandanın şəksiz lideri və kapitanı olur.

O "Estudiantes" ilə Libertadores kubokunu qazanır. Həmçinin ardıcıl iki mövsüm Cənubi Amerikanın ən yaxşı oyunçusu (2008, 2009) və Argentinanın ən yaxşı oyunçusu (2006, 2009) seçilir.

2012-ci ilin iyununda Veron futbolçu karyerasını bitirmək qərarına gəlir və bir ay sonra "Estudiantes" klubunun idman direktoru vəzifəsinə keçir, lakin bir il sonra argentinalı futbolçu karyerasını daha bir il uzatmaq qərarına gəlir.

5 oktyabr 2014-cü ildə klub üzvlərinin 70%-dən çoxunun səsi ilə "Estudiantes"in prezidenti seçilir.

28 dekabr 2016-cı ildə "Estudiantes"in prezidenti ola ola yenidən futbolçu karyerasını bərpa edir. O, 2017-ci ildə altı oyuna çıxır, onlardan beşi Libertadores Kubokunda olur. 42 yaşında qitə turnirində çıxış edən Veron, Libertadores Kubokunda çıxış edən ən yaşlı argentinalı və klub prezidenti ilə oyunçunu birləşdirən yeganə şəxs oldu .

### Milli karyerası

Argentina millisinin heyətində Veron 1996-cı ildə debüt edir və milli komanda ilə üç dünya çempionatında və bir Amerika Kubokunda iştirak edir. Yaponiya və Cənubi Koreyada keçirilən dünya çempionatında Veron milli komandanın kapitanı olub.

Uğurları
--------

### Klub

**Estudiantes**

* Çempion Nümunələri B Milli: 1995
* Argentina çempionu (**2**): Apertura 2006, Apertura 2010
* Libertadores Kubokunun qalibi: 2009
* **Cəmi: 4 kubok**

**Parma**

* UEFA Kubokunun qalibi: 1999
* İtaliya kubokunun qalibi: 1999
* **Cəmi: 2 kubok**

**Latsio**

* Serie A çempionu: 1999/00
* İtaliya kubokunun qalibi: 2000
* İtaliya Superkubokunun qalibi: 2000
* UEFA Super Kubokunun qalibi: 1999
* **Cəmi: 4 kubok**

**Mançester Yunayted**

* Premyer Liqa çempionu: 2002/03
* **Cəmi: 1 kubok**

**İnter**

* A Seriyasının Çempionu: 2005/06
* İtaliya kubokunun qalibi (**2**): 2005, 2006
* İtaliya Superkubokunun qalibi: 2005
* **Cəmi: 4 kubok**

### Fərdi

* İngiltərə Premyer Liqasında ayın oyunçusu: sentyabr 2001
* Cənubi Amerikanın ən yaxşı oyunçusu (**2**): 2008, 2009
* Argentinada ilin futbolçusu (**2**): 2006, 2009
* "European Sports Media"ya görə 2000-ci ildə Avropanın simvolik komandasına daxildir.
* FIFA 100 siyahısına daxildir.

İstinadlar
----------

1. ↑  Olympedia (ing.). 2006.
2. 1 2  Juan Sebastián Verón // Transfermarkt (çd.). 2000.
3. 1 2  Juan Sebastián Verón // FBref.com (çd.).
4. ↑  "Футболист Верон возобновил карьеру в возрасте 41 года". 2022-02-17 tarixində arxivləşdirilib. İstifadə tarixi: 2022-02-17.

|  |  |
| --- | --- |
|  Bu şablona bax   Foto, video və audio | Instagram |
| Tematik saytlar | AIC · BDFA · BDFutbol · CUP2002.RU · FootballDatabase.eu · Kooora · L’Équipe · National Football Teams.com · Olympedia · Soccerbase (oyunçu) · Soccerway · playmarkerstats.com (oyunçu) · Transfermarkt (oyunçu) · Transfermarkt (məşqçi) · TuttoCalciatori.Net (oyunçu) · worldfootball.net (oyunçu) · УЕФА · Discogs |
| Lüğətlər və ensiklopediyalar | Munzinger · Prabook |
| Normativ yoxlama | GTAA: 165002 |

Keçidlər
--------

* Xuan Sebastyan Veron karyera statistikaları Soccerbase-də
* *FIFA* saytında statistika (ing.)
* **Xuan Sebastyan Veron** — *transfermarkt.com* saytında.  (ing.)